محمد شریف خان پونچھ والے

استاد محمد شریف خان پونچھ والے  (پیدائش: 1926ء — وفات: 26 مئی 1980ء) پاکستان سے تعلق رکھنے والے نامور ستار نواز اور موسیقارتھے۔

 حالات زندگی 
محمد شریف خان پونچھ والے 1926ء کو ضلع حصار، برطانوی ہندوستان میں پیدا ہوئےآج نامور ستار نواز استاد محمد شریف خان پونچھ والے کی برسی ہے، اب تک نیوز،پاکستان۔عقیل عباس جعفری: پاکستان کرونیکل، ص 495، ورثہ / فضلی سنز، کراچی، 2010ء۔ ان کے والد استاد رحیم بخش مہاراجا پونچھ کے موسیقی کے استاد تھے۔ ان کی زندگی کا ابتدائی زمانہ پونچھ میں گذرا اس لیے پونچھ سے ان کی نسبت ان کے نام کا حصہ بن گئی۔

استاد محمد شریف خان کو ابتدا ہی سے ستار بجانے کا شوق تھا۔ ان کے والد اور اساتذہ نے بھی انھیں موسیقی کی تعلیم دینے میں کوئی کسر نہ اٹھا رکھی۔ وہ ستار کے علاوہ وچتروینا بھی کمال مہارت اور پختگی کے ساتھ بجاتے تھے۔ انھوں نے کئی راگ بھی ایجاد کیے تھے۔ اسی باعث انھیں استاد کا مرتبہ حاصل تھا۔

 اعزازات 
حکومت پاکستان نے استادمحمد شریف خان پونچھ والے کو ان کی فنی خدمات کے صلے میں 14 اگست، 1965ء کو صدارتی تمغا برائے حسن کارکردگی عطا کیا۔

 وفات 
محمد شریف خان پونچھ والے 26 مئی، 1980ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں سپردِ خاک ہوئے۔

 حوالہ جات 

زمرہ:1926ء کی پیدائشیں
زمرہ:1980ء کی وفیات
زمرہ:بھارتی نوازندے
زمرہ:پاکستانی مسلم شخصیات
زمرہ:پاکستانی موسیقار
زمرہ:پاکستانی نغمہ ساز
زمرہ:ستار نواز
زمرہ:لاہوری شخصیات
زمرہ:تمغائے حسن کارکردگی وصول کنندگان